Maa- ja Ruumiamet; Terviseamet; Päästeamet; 	
Kaitseministeerium; Ettevõtted;	
Organisatsioonid; Korteriühistud; Eraisikud	27.03.2026 nr 3-2/787 - 1	

	

	
A. Adamsoni tn 20, A. Adamsoni tn 20a kinnistute ja lähiala detailplaneeringu kehtestamine Kesklinnas		

	
Planeerimisseaduse § 139 lõike 6 punktide 1 ja 4 ning § 127 lõike 4¹ kohaselt teavitame, et Tallinna Linnavalitsuse 24. märtsi 2026 korraldusega nr 212 kehtestati Kesklinnas asuva 0,17 ha suuruse maa-ala kohta koostatud A. Adamsoni tn 20, A. Adamsoni tn 20a kinnistute ja lähiala detailplaneering (edaspidi detailplaneering).
Detailplaneeringu eesmärk on A. Adamsoni tn 20, A. Adamsoni tn 20a ja A. Adamsoni tn 20d kinnistute piiride muutmise teel moodustada üks elamumaa sihtotstarbega ning üks äri- ja elamumaa sihtotstarbega krunt, määrata ehitusõigus kuni 3 maapealse (tagasiastuva kolmanda korrusega) ja 1 maa-aluse korrusega mitme korteriga elamu ehitamiseks ning säilitada olemasolev 2-korruseline hoone. Samuti määratakse kruntide kasutamise tingimused ning lahendatakse haljastuse, juurdepääsude, parkimise ja tehnovõrkudega varustamise põhimõtted.
Detailplaneering on kooskõlas Tallinna üldplaneeringuga ning teemaplaneeringuga „Tallinna Kesklinna miljööväärtuslike hoonestusalade piiride ning kaitse- ja kasutamistingimuste määramine“. Planeeringulahenduse koostamisel on arvestatud piirkonna miljööväärtust, hoonestuse sobitumist olemasolevasse linnaruumi ning naaberkinnistute omanike huve.
Detailplaneeringu materjalidega on võimalik tutvuda:
•	Tallinna planeeringute registris:  https://tpr.tallinn.ee/DP039960  
•	Tallinna elektroonilises õigusaktide registris TEELE: https://teele.tallinn.ee/documents/149730/view#metadata   
•	Tallinna Linnaplaneerimise Ameti arhiivis. Arhiivis toimub kodanike vastuvõtt eelregistreerimise alusel. Külastamiseks aja kokkuleppimiseks palume võtta ühendust telefonide 6404258/6404259 või e-posti teel arhiiv863@tallinnlv.ee 

Palume kõigil adressaatidel kinnitada kirjalikult teate kättesaamisest. Korteriühistute juhatusel palume teade edastada kõikidele korteriomanikele.

	

Lugupidamisega	

	
	
(allkirjastatud digitaalselt)	
Aivi Kukke	
osakonna juhataja

	
Lisa:	Tallinna Linnavalitsuse 24.03.2026 korraldus nr 212	

	
Tiia Laurend
6404257 tiia.laurend@tallinnlv.ee